На основи члена 185. пасус 1, а у вязи зоз членом 28. пасус 6. Закона о основох системи образованя и воспитаня («Службени глашнїк РС», число 88/17, 27/18 – др. закон, 10/19, 6/20, 129/21, 92/2023 и 19/2025), члена 15. и 16. пасус 2. члена 24. пасус 2. и члена 37. пасус 4. Покраїнскей скупштинскей одлуки о покраїнскей управи («Службени новини АП Войводини», число 37/14, 54/14 – др. одлука, 37/16, 29/17, 24/19, 66/20 и 38/21), покраїнски секретар за образованє, предписаня, управу и национални меншини – национални заєднїци, приноши

**ПРАВИЛНЇК**

**О ШКОЛСКИМ КАЛЕНДАРЕ ЗА ШТРЕДНЇ ШКОЛИ ЗОЗ ШЕДЗИСКОМ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ ЗА ШКОЛСКИ 2025/2026. РОК**

**Член 1.**

Зоз тим правилнїком ше утвердзує календар за витворйованє обовязних формох образовно-воспитней роботи (теорийну наставу, практичну наставу и вежби) и школского розпусту у ґимназиї, фаховей и уметнїцкей школи, за школски 2025/2026. рок, зоз шедзиском на териториї Автономней покраїни Войводини.

**Член 2.**

Други обовязни и факултативни форми образовно-воспитней роботи, яки утвердзени зоз Планом и програму настави и ученя, односно Наставним планом и програму за ґимназиї, фахово и уметнїцки школи, планує ше з Рочним планом роботи школи.

**Член 3.**

Обовязни форми образовно-воспитней роботи зоз члена 1. того правилнїка, штреднї школи витворюю на рочним уровню:

У ґимназиї:

* у I, II и III класи у 37 пейцдньових наставних тижньох, односно 185 наставних дньох;
* у IV класи у 33 пейцдньових наставних тижньох, односно 165 наставних дньох.

У фаховей школи:

* у I и II класи трирочного и I, II и III класи штирирочного образованя у 37 пейцдньових наставних тижньох, односно 185 наставних дньох;
* у III класи трирочного и IV класи штирирочного образованя у 34 пейцдньових наставних тижньох, односно 170 наставних дньох.

Наставни план и програму за уметнїцки школи у першей, другей, трецей и штвартей класи ше витворює по Рочним плану роботи школи у пейцдньових або шейсцдньових наставних тижньох, у складзе зоз законом.

Же би ше образовно-воспитну роботу реализовало у потребним чишлє наставних дньох, уводза ше два роботни соботи и то, соботу 11. октобра 2025. року, кед ше у шицких школох, образовно-воспитну роботу будзе реализовац по розпорядку годзинох за пондзелок и соботу 21. марца 2026. року, кед ше у шицких школох, образовно-воспитну роботу будзе реализовац по розпорядку годзинох за пияток.

Пре ровномирну заступеносц наставних дньох, витворйованє образовно-воспитней роботи, на стреду 19. новембра 2025. року и на штварток 2. априла 2026. року, у шицких школох, будзе ше реализовац по розпорядку годзинох за вовторок.

У случаю же, пре загрожену безпечносц и здравє школярох и занятих, школи нє можу витвориц обовязни форми образовно-воспитней роботи у полним чишлє наставних тижньох и наставних дньох на рочним уровню, можлїве одступанє до 5% утвердзеного числа пейцдньових наставних тижньох, односно наставних дньох.

**Член 4.**

Наставу и други форми образовно-воспитнeй роботи ше витворює у двох полрочох.

Перше полроче почина на пондзелок, 1. септембра 2025. року, а закончує на вовторок, 23. децембра 2025. року.

Друге полрочe почина на пондзелок, 12. януара 2026. року, а закончує на пияток 19. юния 2026. року.

Друге полроче за школярох IV класи ґимназиї ше закончує на пияток, 22. мая 2026. року, а за школярох III класи трирочного и IV класи штирирочного образованя фахових школох на пияток 29. мая 2026. року.

Друге полроче за школярох I и II класи трирочного, односно I, II и III класи штирирочного образованя фахових школох, за хтори з Планом и програму настави и ученя, односно Наставним планом и програму предписана реализация професионалней пракси по индивидуалним плану реализациї тей пракси за каждого школяра, закончує ше найпознєйше пияток, 14. авґуста 2026. року.

**Член 5.**

Под час школского року школяре маю єшеньски, жимски, ярнї и лєтнї розпуст.

Єшеньски розпуст почина на пондзелок, 10. новембра 2025. року, а закончує ше на вовторок, 11. новембра 2025. року.

Жимски розпуст почина на стреду, 24. децембра 2025. року, а закончує ше на пияток, 9. януара 2026. року.

Ярнї розпуст почина на пияток, 3. априла 2026. року, а закончує ше на вовторок, 14. априла 2026. року.

За школярох I, II и III класи ґимназиї и штирирочних штреднїх фахових школох и школярох I и II класи трирочних штреднїх фахових школох, лєтнї розпуст почина на пондзелок, 22. юния 2026. року, а закончує ше на пондзелок, 31. авґуста 2026. року.

За школярох IV класи ґимназиї, IV класи штирирочних и III класи трирочних штреднїх фахових школох, лєтнї розпуст почина по законченю матурского/закончуюцого испиту, а закончує ше на пондзелок 31. авґуста 2026. року.

**Член 6.**

Под час жимского розпусту, школа може плановац реализованє додатней и дополнююцей роботи зоз школярами.

О чишлє годзинох, облапeню школярох и розпорядку окончованя додатнeй и дополнююцeй роботи зоз школярами зоз пасуса 1. того члeна одлучує директор, на предкладанє Наставнїцкeй ради.

**Член 7.**

Под час наставного периоду школа може утвердзиц у своїм Рочним плану роботи, найвецей штири наставни соботи и то кед ше на наставни дзень:

* означує Дзень школи;
* за векшу часц школярох школи реализує екскурзиї, або даяки други активносци;
* зоз векшину школярох участвує на даякeй спортскeй або дружтвенeй манифестациї, або школа домашнї змаганя, дружтвеней або спортскей манифестациї;
* пре одсуство векшого числа школярох або занятих хтори означую вирске швeто або швето националней меншини, хторе утвердзел национални совит одредзеней националней меншини у Републики Сербиї, на дзень того швeта очежанe отримованє настави.

Наставну соботу на хтору ше надополнює прeпущeну роботу зоз пасуса 1. того члeна, потребне одробиц у истим кварталу у хторим и дзeнь яки одредзени як нєнаставни.

Вибор и розпорядок републичних змаганьох школярох, одредзи ше з Програму змаганьох и смотрох школярох основних школох и Фаховим упутством о орґанизованю змаганьох и смотрох школярох основних и штреднїх школох, за школски 2025/26. рок.

За школярох хтори нє участвую на змаганьох тоти днї ше рахує як наставни.

У шицких других случайох одступаня од школского календара, школа длужна поступац у складзe зоз члeном 28. пасус 5. и 105. пасус 3. и 4. Закона о основох системи образованя и воспитаня («Службени глашнїк РС», число 88/17, 27/18 – др. закон, 10/19, 27/18 – др. закон, 6/20, 129/21, 92/2023 и 19/2025).

**Член 8.**

У школи ше прeславює дeржавни и вирски швeта, у складзe зоз Законом о державних и других шветох у Републики Сербиї («Службени глашнїк РС», число 43/01, 101/07 и 92/11).

У школи ше преславює и:

1. 21. октобер 2025. року, як Дзень здогадованя на сербски жертви у Другей шветовей войни;
2. 27. януар 2026. року, Святи Сава – Дзень духовносци;
3. 22. април 2026. року, як Дзень здогадованя на жертви холокаусту, ґеноциду и други жертви фашизма у Другей шветовей войни;
4. 9. май 2026. року, як Дзень побиди;
5. 28. юний 2026. року, Видовдан – памятку на Косовску битку.

Святи Сава и Видовдан ше преславює роботно без отримованя настави, а Дзень здогадованя на сербски жертви у Другей шветовей войни, Дзень здогадованя на жертви холокаусту, ґеноциду и други жертви фашизма у Другей шветовей войни и Дзень побиди то наставни днї, окрем кед падаю на днї кед школа иншак и нє роби.

У школи ше означує и:

1. 8. новембер 2025. року, як Дзень просвитних роботнїкох;
2. 21. фебруар 2026. року, як Медзинародни дзень мацеринского язика;
3. 10. април 2026. року, як Дзень здогадованя на Доситея Обрадовича, велького сербского просвитителя и першого сербского министра просвити;
4. тидзень од 4. по 8. май 2026. року, як Тидзень здогадованя и заєднїцтва под час хторого ше реализує рижни активносци хтори унапрямени на пестованє култури здогадованя и даванє почесци нєвиним жертвом ‒ школяром и младим, розвой и промоцию гуманосци, емпатиї, толеранциї, почитованя и диялоґу;

**Член 9.**

Школярe и заняти у школи маю право нє буц на настави, односно нє робиц, на вирски швeта:

* Православни вирнїки – на пeрши дзeнь крeсней слави;
* Припаднїки вирских заєднїцох хтори означую вирски швeта по григориянским, односно юлиянским календарe – на перши дзень Крачуна и на вельконоцни швета, починаюци од Велького пиятку заключно зоз другим дньом швета;
* Припаднїки Исламскей заєднїци – перши дзень Рамазанского байраму и перши дзень Курбан-байраму;
* Припаднїки Єврейскей заєднїци – на перши дзень Йом Кипура и перши дзень Пасхи або Песах.

**Член 10.**

З одлуками совитох националних меншинох утвердзени тоти национални швета нациналних меншинох:

* **за мадярску националну заєднїцу:**

\*15. марец – Дзень револуциї и ошлєбодительней борби 1848/49.

\*20. авґуст – Дзень Святого Стевана и

\*23. октобер – Дзень початку револуциї и ошлєбодительней борби 1956. року.

* **за словацку националну заєднїцу:**

\*перши викенд у авґусту – Днї словацких народних шветочносцох.

* **за румунску националну заєднїцу:**

\*15. януар – датум народзеня националного поети Михая Еминескуа

\*4. септембер – швето Велькей Матки Божей

\*1. децембер – Националне швето Румуниї и

\*7. децембер – Дзень Националного совиту.

* **за руску националну заєднїцу:**

\*17. януар – Дзень Руснацох.

* **за горватску националну заєднїцу:**

\*19. марец – швето Святого Йосипа,

\*19. юний – датум народзеня суботицкого бискупа Ивана Антуновича

\*16. октобер – датум народзеня бана Йосипа Єлачича и

\*15. децембер – датум снованя Горватскей националней ради.

* **за бунєвацку националну заєднїцу:**

\*2. фебруар – Дзень вельких прадкох

\*23. фебруар – Дзень вибору першого Националного совиту

\*15. авґуст – Дзень Дужиянци и

\*25. новембер – Дзень кед 1918. року у Новим Садзе отримана Велька Народна скупштина Сербох, Бунєвцох и других Славянох.

* **за ромску националну заєднїцу:**

\*14. януар – Василица,

\*3. пияток у марцу – Бибия,

\*8. април – Медзинародни дзень Ромох и

\*6. май – Дзуря.

* **за бошняцку националну заєднїцу:**

\*11. май – Дзень бошняцкей националней застави

\*21. априла – перши дзень Рамазанского байраму

\*28. юний – перши дзень Курбанского Байраму

\*20. новембер – Дзень ЗАВНОС.

* **за українску националну заєднїцу:**

\*17. май – Дзень українскей заєднїци у Сербиї и

\*14. октобер – Дзень українских геройох.

* **за македонску националну заєднїцу:**

\*2. авґуст – Илинден – Дзень повстаня народу Македониї процив Туркох

\*8. септембер – Дзень державносци Републики Македониї

\*11. октобер – Дзень борца и

\*16. децембер – Дзень Националного совиту.

* **за нємецку националну заєднїцу:**

\*15. децембер – Дзень снованя Националного совиту.

* **за болгарску националну заєднїцу:**

\*3. марец – Дзень ошлєбодзеня од турского рабства

\*24. май – Дзень Кирила и Мефтода и

\*1. новембер – Дзень народних будительох.

* **за ческу националну заєднїцу:**

\*4. фебруар – Дзень ческей литератури

\*28. марец – Дзень образованя

\*16. май – Дзень Националного совиту

\*28. септембер – Дзень Чехох (св. Вацлав) и

\*4. октобер – Дзень ческого язика.

**Член 11.**

Приявйованє за покладанє примацих испитох ше обяви од 1. по 8. април 2026. року, и то:

1. од стреди, 1. априла по стреду, 8. априла 2026. року, на електронски способ прейґ порталу Моя штредня школа;
2. на вовторок, 7. априла и стреду, 8. априла 2026. року, нєпоштредно у матичних основних школох и нєпоштредно у штреднїх школох у хторих орґанизоване покладанє примацих испитох.

Примаци испити за упис школярох до штреднїх школох за школски 2026/2027. рок ше орґанизує 8, 9, и 10. мая 2026. року и 15, 16. и 17. мая, и то за упис до:

* штреднєй музичней школи;
* штреднєй балетскей школи;
* уметнїцкей школи з подобовей обласци и на образовни профили у обласци уметносци;
* оддзелєня за школярох зоз окремнима способносцами за математику;
* оддзелєня школярох зоз окремнима способносцами за физику;
* оддзелєня школярох зоз окремнима способносцами за рахункарство и информатику;
* оддзелєня школярох зоз окремнима способносцами за сценску и аудио-визуалну уметносц;
* оддзелєня школярох зоз окремнима способносцами за ґеоґрафию и историю;
* оддзелєня школярох зоз окремнима способносцами за биолоґию и хемию;
* оддзелєня школярох зоз окремнима способносцами за филолоґийни науки (испит зоз сербского/мацеринского язика и литератури и испит зоз странского язика);
* штреднїх школох у хторих ше часц настави трима на странским язику.

Приєм спортскей документациї за кандидатох за упис до оддзелєньох за школярох зоз окремнима способносцами за спорт ше отрима 6, 8. и 9. юния 2026. року.

**Член 12.**

Термин сообщованя успиху школярох и додзельованя школярских кнїжочкох на концу першого полроча, школа утвердзує зоз Рочним планом роботи, у складзе зоз тим правилнїком.

Термин додзельованя свидоцтвох, покладанє закончуюцого испиту на концу трирочного образованя и матурского испиту на концу штирочного образованя, як и термин додзельованя дипломох, школа утвердзує з Рочним планом роботи, у складзе зоз тим правилнїком.

**Член 13.**

Таблїчкови приказ календара образовно-воспитней роботи штреднїх школох за школски 2025/2026. рок часц того правилнїку.

**Член 14.**

Тот правилнїк ступа на моц по обявйованю у «Службених новинох АП Войводини», а сходно члену 53. пасус 2. Закона о дeржавнeй управи («Службени глашнїк РС», число 79/05, 101/07, 95/10, 99/14, 47/18 и 30/10 – др. закон), будзе обявени и у «Службеним глашнїку РС».

**Покраїнски секретарият за образованє, предписаня, управу и национални меншини – национални заєднїци**

Число: 002989551 2025 09427 001 001 000 001

У Новим Садзе, 9.7.2025. року

**ПОКРАЇНСКИ СЕКРЕТАР,**

**Роберт Отот**